b'\n_START_ARTICLE_\nEMA 2006\n_START_PARAGRAPH_\nEMA 2006 je potekala 29. januarja 2006 v Studiu 1 RTV Slovenija. Prireditev sta vodila igralca Janez \xc5\xa0kof in Aljo\xc5\xa1a Ternov\xc5\xa1ek._NEWLINE_Zmaga je \xc5\xa1la v roke An\xc5\xbeeja De\xc5\xbeana, ki je leta 2004 sodeloval na Bitki talentov ter tam zasedel drugo mesto (zmagal je Omar Naber). Zmagovalna pesem je nosila naslov Plan B, na Evroviziji pa jo je An\xc5\xbeej zapel v angle\xc5\xa1\xc4\x8dini pod naslovom Mr. Nobody._NEWLINE_Zanimivo je, da je po \xc5\xa1tevilu glasov, ki jih je podelilo ob\xc4\x8dinstvo, An\xc5\xbeej pristal \xc5\xa1ele na 4. mestu. Najve\xc4\x8d telefonskih glasov je dobila Sa\xc5\xa1a Lendero, na drugem mestu so bili Atomik Harmonik, na tretjem pa Rebeka Dremelj in Domen Kumer. Sa\xc5\xa1a Lendero od strokovne \xc5\xbeirije ni prejela nobene to\xc4\x8dke, tako da je po skupnem se\xc5\xa1tevku zmagal An\xc5\xbeej De\xc5\xbean, ki je od \xc5\xbeirije prejel najvi\xc5\xa1je \xc5\xa1tevilo to\xc4\x8dk. Sa\xc5\xa1a je pristala na drugem mestu, tretje mesto so zasedli Atomik Harmonik, \xc4\x8detrto pa Rebeka in Domen.'